200 
(ifølge Nägeli og Schwenderer , Das Mikroskop, II, p. 604) 
det tilsyneladende Enkelt-Skud er et Sympodiiim, dannet af 
talrige korte Monopodier, hos hvilke bestandigt et af Bladene 
ved Forskydning er rykket op i Høide med det følgende Skuds 
første Blad. Der dannes paa den Maade ogsaa en sammensat 
Axe , der er et Sympodium baade paalangs og paatværs 
ligesom hos Eleocharis , men der er dog den meget store 
Forskjel , at Forskydningen hos Solaneerne kun angaaer et 
eneste Blad af hvert Skud, der derved fjernes fra den Axe, 
hvortil den hører, medens Forskydningen hos Eleocharis omfatter 
hele Skuddet. 
Det viser sig altsaa, at Rhizomerne hos Eleocharis- Arterne , 
naar man sammenstiller dem med de vigtigste af de hidtil 
bekjendte Exempler paa Knopforskydninger, have en i deres 
Slags hidtil enestaaende og meget eiendommelig arkitektonisk 
Bygning. Størst Interesse har den tokløvede Terminalknop som 
Exempel paa en tilsyneladende Tvedeling af Væxtspidsen, til 
Støtte for hvilken Theori den let uden nærmere Undersøgelse 
kunde tages til Indtægt. . 
IL ANATOMISK BESKRIVELSE. 
Det tør ansees for mindre hensigtsmæssigt at gjøre den 
anatomiske Beskrivelse af en Plante vidtløftig og omstændelig, 
— hvad Stoffets mangeartede Enkeltheder let forlede til, — da 
Fremstillingen derved oftest bliver mere trættende end be- 
lærende. Jeg skal derfor i det Følgende, saavidt Materialets 
Beskaffenhed ikke kræver Andet, søge at indskrænke Beskri- 
velsen til en noget fyldig Forklaring af Figurerne, der her 
som overalt i den beskrivende Naturvidenskab ere Hovedsagen. 
1. Rodstokken og dens Blade. 
(Tab. I, Figg. 1 8, 10 og IL Tab. II, Fig. 24, b. Tab. III, 
Figg. 37 og 40—42. 
Fig. 5 fremstiller et svagt forstørret Tværsnit, taget om- 
trent fra Midten af et ældre, paa Overfladen allerede noget 
runkent og tæt brunstribet Ledstykke af Rodstokken. Paa 
